Ek Kerk Vir Roelof – hier "blok" ek!
Ek Kerk Vir Roelof
die HEL-WEEK van die 27ste Feb
Matt 11 : 25 – 30
28 “Kom na My toe, almal wat uitgeput en oorlaai is, en Ek sal julle rus gee.
30 My juk is sag en my las is lig.”
Sy juk is sag, en Sy las is lig. Gaan na Hom toe, en Hy sal julle rus gee. Jesus se uitnodiging.
Vandag kan ek net weereens die volgende getuig;
Ons doen nie Christen nie, ons moet Christen gaan wees. DAAR IS HOPELOOS TE VEEL MENSE WAT “CHRISTEN” DOEN EN DAN HULSELF DIE REG TOEËIN OM MENSE AF TE BREEK, TE VERGIL EN HUL WIL DAN WEGVAT OM SOOS HULLE TE WEES, TE LYK EN TE DOEN.
* ons laai nie nuwe jukke en laste op mense nie.
*ons sal wees vir mense, dat ons Jesus se sagmoedigheid en NEDERIGHEID aan mense sal wys.
*God werk sag met mense – gaan dus na Hom en kry rus vir jou gemoed.
*Hy skreeu nie op mense nie – Hy weet dit is harder werk om sag met mense te werk/te praat. Skree en afbreek is die maklike uitweg!
*Hy breek nie mense af nie, God is nie hard en wreed nie, Hy is sag en maak die lewe vir mense makliker en nie net meer ondraaglik nie.
*Hy dwing nie Sy wil op ons as mense af nie, Hy het ons ‘n vryewil gegee – anders kon Hy tydens skepping mense net ge–copy en ge-paste het, as dit deel van Sy skeppingsdoel was dat ons soos ‘n ander moet wees, lyk, dink, voel en reageer.
‘n ander se woorde: Weet jy, ek sien nie in hierdie gedeelte die gedagte dat ek met my kruiwa probleme na Jesus toe kom, dit voor Hom uitgooi, en dan weg huppel met geen sorge in die lewe nie. Dis nie so maklik nie. Ek dink dis eerstens om te besef dis die enigste plek waar ek hoegenaamd kan gaan met my laste. Tweedens om te besef dat Jesus daar is vir my en jou, en dan net styf teen Hom te gaan leuen, sodat Hy ons kan vashou.
Gaan dan nou heen my kind, vind weer jou rus en kalmte by God, daar waar Hy ons uitnooi om ons juk by Hom te laat, Hy belowe dat Hy jou dan rus en vrede sal gee wat alle verstand te bowe sal gaan. Ongeag als wat jy moes deurgaan die afgelope 9jr in jou lewe – Hy sal Sy droom vir jou lewe laat waar word, want jy is nie ge-copy en ge-paste nie!!!
10 thoughts on “Ek Kerk Vir Roelof”
Maart 5, 2017 at 9:35 vm
Maart 5, 2017 at 1:00 nm
Ag Elanè, ek kan net ‘amen’ sê op jou woorde. Dit is net ñ ma wat so totaal opreg haar kind voor God kan neerlê. En dit is net ons God wat die woorde sal optel en Sy asem daarin blaas.
Maart 5, 2017 at 1:53 nm
Dankie Una, ek haat dit as my kinders lyk of hulle geknak word agv mense in hul lewens – dit is juis dan wat ek wil hê hulle moet weet waar hulle rus vir hul siele sal gaan kry, nie van die wereld, wel in dit.
Maart 5, 2017 at 2:18 nm
Ek verstaan SO jou elke woord.
Maart 5, 2017 at 1:24 nm
Selfs ek wat nie deel in die christen-geloof nie, vind hierdie skrywe interessant, bemoedigend en motiverend. “Nie ge-copy en ge-paste nie”. Jip.
Maart 5, 2017 at 1:50 nm
Baie dankie Hester… dit is waarlik ‘n riem onder die hart dat jy enigsins dit gaan lees het ☺
Maart 5, 2017 at 4:16 nm
Dankie dit is so mooi en waar
Maart 6, 2017 at 8:22 vm
Hallelujah – nie gecopy en gepate nie. Dink net hou boring die lewe sou wees as baie van ons eners was. Dankie dat ons n God dien wat ons Abba is en vir ons elk een lief is.
Ons harte breek soveel kere vir ons kinders. Hulle swaar is vir ons fisiese pyn. As ons hulle net kon beskerm teen die lelike mense, maar helaas moet hulle self die eksamen skryf, maar ons harte bloei vir hulle in die proses.
Hallelujah – nie gecopy en gepaste nie. Dink net hou boring die lewe sou wees as baie van ons eners was. Dankie dat ons n God dien wat ons Abba is en vir ons elk een lief is.
Maart 6, 2017 at 11:49 vm